Hans Zimmer

{{Henkilö/muusikko
| nimi = Hans Zimmer
| kuva = Hans-Zimmer-profile.jpg
| kuvankoko = 250px
| kuvateksti = Hans Zimmer vuonna 2018.
| syntymäaika = 
| syntymäpaikka = Frankfurt am Main, Saksa
| aktiivisena = 
| kuolinaika = 
| kuolinpaikka = 
| oikea nimi = Hans Florian Zimmer
| muut nimet = 
| ammatti = säveltäjä
| puoliso = Eronnut 2020 Suzanne Zimmermanista
| kotisivu = 
| merkittävät teokset = Batman-trilogiaGladiatorInceptionInterstellarLeijonakuningasPirates of the CaribbeanSherlock Holmes
| imdb = 0001877
| elonet = 118065
| palkinnot = Parhaan musiikin Oscar-palkinto
 Leijonakuningas (1994)
| ehdokkuudet = Parhaan musiikin Oscar-palkinto
 Sademies (1988)
 Rakastuin enkeliin (1996)
 Elämä on ihanaa (1997)
 Egyptin prinssi (1998)
 Veteen piirretty viiva (1998)
 Gladiator (2000)
 Sherlock Holmes (2009)*
 Inception (2010)
 Interstellar (2014)
 Dunkirk (2017)
}}Hans Florian Zimmer ' (s. 12. syyskuuta 1957 Frankfurt am Main, Saksa) on saksalainen säveltäjä, joka on tullut tunnetuksi sävellyksistään Hollywood-elokuvissa. Hänen läpimurtonsa oli Sademiehen tunnussävelmä, joka oli ehdolla Oscar-palkinnon saajaksi. Zimmer on ollut myöhemmin usein ehdolla Oscar-gaalassa, ja vuonna 1994 hän voitti sävellyksellään elokuvaan Leijonakuningas.

 Elämäkerta 
Hans Zimmer syntyi juutalaiseen perheeseen Frankfurt am Mainissa.
Zimmer aloitti pianonsoiton kolmevuotiaana ja tiesi jo kuusivuotiaana haluavansa säveltäjäksi. Hän kierteli perheensä kanssa eri puolilla Eurooppaa, kunnes perhe asettui Lontooseen pojan ollessa 14-vuotias. Hän aloitti teini-iässä mainosmusiikin teon, siirtyi sitten popmusiikkiin ja työskenteli mm. Tangerine Dreamin ja Ultravoxin kanssa ennen kuin omistautui elokuvamusiikille.

1990-luvulta lähtien Zimmer on säveltänyt lukuisiin suuren budjetin elokuviin, kuten The Rock – paluu helvettiin, Gladiator, Pearl Harbor, Isku Mogadishuun ja viimeisimpinä Da Vinci -koodi sekä Pirates of the Caribbean: Kuolleen miehen kirstu, Pirates of the Caribbean: Maailman laidalla ja Batman Begins sekä Yön ritari yhdessä James Newton Howardin kanssa. Yhteisenä nimittäjänä on usein ollut Jerry Bruckheimer, Hollywoodin suurimpia tuottajanimiä, jonka projektit ovat yleensä menestyviä toimintaelokuvia. Zimmer on myös toiminut usein Ridley Scottin säveltäjänä muun muassa Michael Douglasin tähdittämässä Musta sade -elokuvassa sekä edellä mainitussa Gladiaattorissa. Zimmer on myös säveltänyt useita Christopher Nolanin elokuvia.

Hans Zimmerin tyyli on yleensä hyvin tunnistettavissa. Hänen musiikkinsa sisältää kuitenkin hyvin monipuolisia vaikutteita, aina kansanmusiikista rockiin asti. Hän on myös sovittajana hyvin kokeellinen: Yön ritarin soundtrackin kappaleella ”Why So Serious” (Jokerin tunnuskappale) hän käytti partaveitsen teriä jousisoittimissa saadakseen aikaan kidutetun ja kieroutuneen tunnelman. Kuolleen miehen kirstussa hän äänitti orkesteritaustat kitaran vahvistimen kautta saadakseen aikaan voimakkaamman soundin.

Vaikka Zimmerin musiikkia on kuultu eniten valtavirran toimintaelokuvissa, hän on osoittautunut varsin monipuoliseksi säveltäjäksi. Niinpä hänen musiikkiaan on niinkin erilaisissa elokuvissa kuin Ring, Pelimiehet, Madagascar ja The Simpsons Movie. Hän on myös säveltänyt videopelien Call of Duty: Modern Warfare 2 ja Crysis 2 ääniraidat.

 Filmografia 

 Videopelit 
 Call of Duty: Modern Warfare 2 (2009)
 Crysis 2 (2011)
 Skylanders: Spyro’s Adventure'' (2011)

Lähteet

Aiheesta muualla 

 Virallinen sivusto
 
 

Grammy-palkinnon saajat
Saksalaiset säveltäjät
Saksalaiset elokuvasäveltäjät
Oscar-palkinnon saajat
Golden Globe -palkinnon saajat
Vuonna 1957 syntyneet
Elävät henkilöt
Seulonnan keskeiset artikkelit